IS LUIHEID 'N SIEKTE? MALL TOE SAAM MET DOGTER, UITMERGELENDE ONDERVINDING | Louiselourens's Weblog
IS LUIHEID 'N SIEKTE? MALL TOE SAAM MET DOGTER, UITMERGELENDE ONDERVINDING
September 27, 2007 louiselourens
Hello my liewe blog
Ek is nou so lui soos 'n slang wat in die son lê. Is dit dalk 'n siekte?? Dan is daar seker nie 'n pil daarvoor nie!!! Moet nou my vinger trek anders kry ek niks gedoen. Tien keer diep asem haal deur die neus en uitblaas by die mond… Soja nou voel die brein weer oop!!!
Gister was ek en Marguerite (oudste dogter) Mall toe – so 2 – 5 min se ry vanaf ons huis. Heel onder protes!!!! Kon daardie tyd benut vir beter dinge.
Haar eindjaar bal is op 12 Oktober en sy het mense se voete gedoen (pedikure en manekure) teen R70 vir voete en R70 vir hande. Die arme kind was doodmoet, maar op die ou end het sy R1 000 ingesamel vir haarself. Sy het self haar rok se materiaal gaan koop, dit vir die vrou gevat om dit te maak. Sy gaan self betaal vir die maak van die rok, self betaal vir die hare se doen en self betaal vir die skoene en juwelierware. Ek is vreeslik trots op daai kind. Sy ken van swaarkry en harde werk. Is pos as lektrise by die Instituut aangebied in die Paarl, sy oorweeg dit sterk. R10 000 per maand salaris. Gun dit vir haar, want sy is hardwerkend. Sy kan dan haar eie woonstel en karretjie bekostig.
Maar om terug te kom na die Mall. Sy maak jou gedaan, want sy kyk na hierdie skoene en dan moet ons na ander winkels gaan om nog skoene te gaan kyk, en dan kom sy terug na die eerste winkel en vat daardie skoene. Van juweliersware tot tampons was 'n gekiesery dat ek later maar moeg op 'n bankie gaan sit het. Sy kan ook nie besluit watter juweliersware sy wil hê nie, en alles is net nie reg nie of te lank of te kort of te oranje of te rooi!! Sy het 'n baie ligte vel, so sy het 'n rooi-oranje materiaal gekry vir haar rok. Pragtige patroon wat sy uitgekies het, sal fotos op die blog sit as die funksie klaar is.
Die jongste Pia is vanaf Dinsdag Malmesbury toe na haar vriendin. Ek gun haar dit, want haar rapport het weer op 95% gimmedeld gestaan die kwartaal. Tweede in die klas en vanjaar kry sy ere kleure. Ons is so trots op haar en beoog om vir haar 'n splinternuwe skoolbaadjie te koop sodat sy die randjie wat hulle kry om op die baadjie te stik op die nuwe baadjie te dra. Sy het nog nooit 'n nuwe skoolbaadjie in haar hele skoolloopbaan gehad nie.
Die middelste Adele is maar die stil een wat hou van kos maak. Sy was ook so bietjie weg, maar is nou weer by die huis en gaan maar saam met Marguerite bedags. Volgende jaar matriek en wil graag haarkapster word. Sy leer bietjie sleg, want sy is doof in die een oortjie, maar is baie goed met die hande. Ek ondersteun haar soveel as moontlik, want daar is baie potensiaal in haar.
Gaan nou eers verder werk sodat ek nie so lui word nie
← WAT 'N NAWEEK!!
OKTOBER DIE MOOISTE MOOISTE MAAND →
1. Albertyn | Oktober 1, 2007 om 7:28 vm
Beste wense met manlief se eerste werksdag! Ons glo en vertrou dat dit van nou af net voorspoedig sal gaan.